Holsbru kraftverk

Holsbru kraftverk er et vannkraftverk på Øvre Årdal i Årdal kommune i Vestland. Dette er Gamle Tyin kraftverk, som ble stengt i 2004 da nye Tyin kraftverk ble åpnet. Det ble så gjenåpnet i 2012, omdøpt til Holsbru kraftverk. Det nye kraftverket overtok det meste av vannet fra Gamle Tyin kraftverk, men Holsbruvatn var en betydelig ressurs som ble liggende uutnyttet. Det ble bygget to nye tunneler fra Holsbruvatn og Rausdøla fram til den gamle rørgaten. Installert effekt er 49 MW på to peltonturbiner. Årsproduksjon er 89 GWh. Kraftverket er bygget i fjell. Inngangen ligger inne på fabrikkområdet til Hydro Aluminium. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Hydro NRK: Nyåpning av Holsbru kraftverk Eksterne lenker Sogn Avis om rørgaten inne i fjellet